তবে দুই পাশের চারটি নাট বল্টু এখনও সাক্ষীগোপাল হয়ে দাঁড়িয়ে আছে ডিভাইস স্থাপনা জায়গায়তে। এদিকে তড়িঘড়ি করে ডিভাইস স্থাপনের পাশাপাশি একই ভাবে তা তুলে নেয়ার ঘটনায় জনমনে নানা প্রশ্ন দেখা দিয়েছে। ডিএমপি ঢাকঢোল পিটিয়ে ১৪ দিন পরে ডিভাইস তুলে নিয়েছে সত্য কিন্তু তার জন্য গচ্চা দিতে হলো পাঁচ লাখ টাকা। সংশ্লিষ্ট সূত্র জানায়, ডিএমপির আর্থিক সহযোগিতায় ট্রাফিক ব্যবস্থাপনায় শৃঙ্খলার পাশাপাশি দুর্ঘটনার ঝুঁকি এড়িয়ে নিরাপদে যানবাহ আরোহী এবং পথচারীদের গমনাগমন নিশ্চিত করতে ঢাকা মহানগর পুলিশের (ট্রাফিক) বিভাগ হেয়ার রোডের রাষ্ট্রীয় অতিথি ভবন সুগন্ধার সামনে স্বংয়ক্রিয় ডিভাইস মেশিন হেয়ার পরীক্ষামূলক স্থাপন করে। মেশিনের কাঁটাগুলো সোজা পথে গাড়ি পার হওয়ার সময় নিচু এবং উল্টো পথের গাড়ি পার হতে গেলে তিন ইঞ্চি উঁচু হয়ে দাঁড়িয়ে থাকবে।